[{"text_idx": "#000005", "text": "Kontrollma\u0308ngudes kaotuseta ja\u0308a\u0308nud ning ka ametlikke ma\u0308nge edukalt alustanud Kalev/Cramo pole teinud saladust, et nende ambitsiooniks on Eesti-La\u0308ti Korvpalliliiga vo\u0303it. La\u0308ti mullune eelviimane ehk 8. klubi Liepaja ei tohiks neile sel teel suureks takistuseks saada, kuna la\u0308tlased said pu\u0308hapa\u0308eval 82:99 kaotuse TAL TECHi meeskonnalt ning peavad ma\u0308ngima kahe pa\u0308eva jooksul teise mats\u030ci."}, {"text_idx": "#000006", "text": "Kuigi Cramo meeskond suutis lo\u0303puks Ventspilsi vo\u0303ita ning koguni kuus meest kogus va\u0308hemalt kahekohalise punktisumma, siis ja\u0308i Eesti klubil veel nii mo\u0303ndagi varuks. Na\u0308iteks kontrollma\u0308ngudes u\u0308heks skooriliidriks kerkinud Ivan Almeida to\u0303i ku\u0308ll 13 punkti, aga tabas va\u0308ljakult viskeid vaid 28-protsendiliselt."}, {"text_idx": "#000007", "text": "Liepaja kasutas TAL TECHi vastu vaid kaheksat ma\u0308ngijat ning ru\u0308ndeteravust hoidsid u\u0308leval 33 punkti ja 8 resultatiivset so\u0308o\u0308tu kirja saanud Justin Lamont Johnson ning 21 punkti ja 7 lauapalli kogunud Taylor Hanif Bessic. Kui panna siia kirja ka kapten Roberts Krastinsi 13 silma, siis u\u0308leja\u0308a\u0308nud meeskonna peale suudeti tuua vaid 15 punkti."}, {"text_idx": "#000008", "text": "Kui Kalev/Cramol o\u0303nnestub esmaspa\u0308eva o\u0303htul tabelisse kohustuslik vo\u0303it vo\u0303tta, siis to\u0303ustakse liigatabelit koos Riia VEF-iga juhtima."}]